Ehdotus neuvoston asetukseksi (EY, Euratom) yhteisöjen omista varoista tehdyn päätöksen 94/728/ETY, Euratom, soveltamisesta annetun neuvoston asetuksen (ETY, Euratom) N:o 1552/89 muuttamisesta /* KOM/97/0343 lopull. - CNS 97/0188 */



Virallinen lehti nro C 267 , 03/09/1997 s. 0064



Ehdotus neuvoston asetukseksi (EY, EURATOM) yhteisöjen omista varoista tehdyn päätöksen 94/728/ETY, Euratom, soveltamisesta annetun neuvoston asetuksen (ETY, Euratom) N:o 1552/89 muuttamisesta (97/C 267/09) KOM(97) 343 lopull. - 97/0188 (CNS) (Komission esittämä 4 päivänä heinäkuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 209 artiklan, ottaa huomioon Euroopan atomienergiayhteisön perustamissopimuksen ja erityisesti sen 183 artiklan, ottaa huomioon yhteisöjen omista varoista 31 päivänä lokakuuta 1994 tehdyn neuvoston päätöksen 94/728/ETY, Euratom (1) ja erityisesti sen 8 artiklan 1 kohdan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon tilintarkastustuomioistuimen lausunnon, sekä katsoo, että yhteisöjen omista varoista tehdyn päätöksen 94/728/ETY, Euratom, soveltamisesta toukokuun 29 päivänä 1989 annetun neuvoston asetuksen (ETY, Euratom) N:o 1552/89 (2) soveltamisesta saadun kokemuksen perusteella on ilmeistä, että mainitun asetuksen yksityiskohtaisia sääntöjä olisi muutettava, omien varojen järjestelmän avoimuutta olisi lisättävä täsmentämällä päätöksen 94/728/EY, Euratom 2 artiklassa tarkoitettujen omien varojen toteamisvelvollisuutta koskevat edellytykset, erityisesti sellaisissa tapauksissa, joissa asianomaiset kansalliset viranomaiset eivät kirjaa tullivelkaa yhteisön tullimääräysten mukaisesti, on aiheellista vahvistaa kirjanpidosta poistamismenettelyä sellaisten saatavien osalta, joiden perintä on epävarmaa; on syytä ottaa käyttöön määräaika, jonka jälkeen jäsenvaltion riittävistä toimista huolimatta perimättä jääneet rahamäärät voidaan poistaa asetuksen N:o 152/89 6 artiklan 2 kohdan b alakohdan tarkoittamasta erillisestä kirjanpidosta, jäsenvaltioiden on ilmoitettava 50 000:ta ecua suuremmat rahamäärät komissiolle, jolla on kuusi kuukautta aikaa ilmoittaa kieltäytymisensä ja tässä tapauksessa kyseisen jäsenvaltion on asetettava kyseisen rahamäärä komission käyttöön, ON ANTANUT TÄMÄN ASETUKSEN: 1 artikla Muutetaan asetus (ETY, Euratom) N:o 1552/89 seuraavasti: 1) Lisätään 2 artiklaan 1 c kohta seuraavasti: "1c Jos toimivaltaiset hallintoviranomaiset eivät kirjaa tullivelkaa voimassa olevien tullisäännösten mukaisesti, vaikka maksuvelvollinen tunnetaan ja velan määrä voidaan laskea ja jos rahamäärä on suurempi kuin 2 000 ecua, tehdään 6 artiklan 2 kohdan a alakohdassa tarkoitettuun kirjanpitoon tilapäinen kirjaus, josta ei tarvitse ilmoittaa maksuvelvolliselle, tämän artiklan 1 kohdassa tarkoitettua toteamista varten." 2) Korvataan 17 artiklan a) 2 kohta seuraavasti: "2. Jäsenvaltiot vapautetaan asettamasta komission käyttöön määriä, jotka vastaavat sellaisia todettuja maksuja, joiden perintä osoittautuu mahdottomaksi toteuttaa: a. joko ylivoimaisen esteen vuoksi b. tai tietyissä tapauksissa, joissa syy on jäsenvaltiosta riippumaton. Rahamäärät, joiden perintää ei voida toteuttaa, poistetaan 6 artiklan 2 kohdan b alakohdassa tarkoitetusta erillisestä kirjanpidosta. Ne esitetään saman artiklan 3 kohdan b alakohdassa tarkoitetussa neljännesvuosittaisessa katsauksessa sekä tarvittaessa saman artiklan 4 kohdassa tarkoitetussa neljännesvuosittaisessa katsauksessa: - kun hallinnollinen päätös perinnän toteuttamisen mahdottomuudesta on tehty - viimeistään viiden vuoden kuluttua siitä päivämäärästä, jona määrästä on tehty 2 artiklan mukainen ilmoitus tai hallinnollisen tai oikeudellisen menettelyn jälkeen lopullisen päätöksen tiedoksi antamisesta." b) Korvataan 3 kohta seuraavasti: "3. Jäsenvaltiot ilmoittavat kolmen kuukauden kuluessa 2 kohdassa tarkoitetusta hallinnollisesta päätöksestä tai saman kohdan toisessa luetelmakohdassa tarkoitetussa määräajassa komissiolle tiedot 2 kohdan soveltamisesta siltä osin, kun kyseessä olevat maksut ovat 50 000 ecua suuremmat kansallisen valuutan kuluneen kalenterivuoden lokakuun ensimmäisen päivän kurssin mukaan. Tiedonannon, jonka mallin komissio on laatinut kuultuaan 20 artiklassa tarkoitettua komiteaa, on autettava komissiota arvioimaan 2 kohdan a) ja b) alakohdassa tarkoitettuja syitä, jotka ovat estäneet kyseistä jäsenvaltiota asettamasta sen käyttöön kyseistä rahamäärää, sekä tämän suorittamia perintätoimia." c) Lisätään 4 kohta seuraavasti: "4. Komissio voi kuuden kuukauden kuluessa edellä 3 kohdassa tarkoitetun tiedonannon vastaanottamisen jälkeen tehdä päätöksen, jos se katsoo 2 kohdan ensimmäisen alakohdan edellytysten jäävän täyttymättä. Tällöin kyseisen jäsenvaltion on asetettava komission käyttöön niitä maksuja, joiden osalta perintää ei ole voitu toteuttaa, vastaava rahamäärä viimeistään päätöksestä ilmoittamista seuraavan toisen kuukauden 19 päivää seuraavana ensimmäisenä työpäivänä. Jos komissio ei ole vastannut kuuden kuukauden kuluessa, jäsenvaltio vapautuu asettamasta komission käyttöön rahamääriä, joiden perintää ei ole voitu toteuttaa." d) Aikaisemmasta 3 kohdasta tulee 5 kohta ja sen viimeinen alakohta korvataan seuraavasti: "Ennen saman varainhoitovuoden syyskuun 30 päivää komissio toimittaa Euroopan parlamentille ja neuvostolle kertomuksen, jossa esitetään yhteenveto jäsenvaltioiden tämän artiklan ja 6 artiklan 4 kohdan mukaisesti antamista tiedonannoista." 2 artikla Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL L 293, 12.11.1994, s. 9. (2) EYVL L 155, 7.6.1989, s. 1, sellaisena kuin se on muutettuna neuvoston asetuksella (Euratom, EY) N:o 3464/93 (EYVL L 317, 18.12.1993, s. 1), neuvoston asetuksella (EY, Euratom) N:o 2729/94 (EYVL L 293, 12.11.1994, s. 5) ja neuvoston asetuksella (Euratom, EY) N:o 1355/96 (EYVL L 175, 13.7.1996, s. 3).